# INDOKOLÁS

**a 2025. évi költségvetési rendelet III. számú módosításhoz**

**I. A költségvetési rendeletben meghatározottak szerint utólagos tudomásul vételt jelentő tételek**

1. ***Működési és felhalmozási célú támogatások előirányzatainak módosítása***

* A 257/2000. (XII. 26.) Korm. rend. alapján a szociális, gyermekjóléti és gyermekvédelmi ágazati pótlékra jogosult közalkalmazottakat szociális ágazati összevont pótlék illeti meg. Központi bevételként beemelésre került 84.348 eFt összegű támogatás, mellyel egyidejűleg a pótlékra jogosultakat foglalkoztató intézmények (Pálos K. Szociális Szolgáltató Központ és Gyermekjóléti Szolgálat 72.629 eFt, valamint az Egyesített Bölcsődei Intézmény 11.719 eFt) költségvetési kiadási előirányzatai kerültek megemelésre.
* A veszélyhelyzet ideje alatt a szomszédos országban fennálló humanitárius katasztrófára tekintettel érkező személyek elhelyezésének támogatásáról és az azzal kapcsolatos egyéb intézkedésekről szóló 104/2022. (II.12.) Korm.rend. alapján Önkormányzatunk a rendeletben meghatározott támogatás igénylés feltételeinek megfelelően az igény bejelentést megküldi. Az önkormányzat az ideiglenes védelemre jogosult vagy a menedékes szállása és ellátása után naponta elszállásoltanként és ellátottanként 2022. november 1. napját követően 7.000 Ft fajlagos támogatásra jogosult. Ez idáig 2.440 eFt összegű támogatásban részesültünk. Ez alapján mind a bevételi mind pedig a kiadási előirányzat (szociális ágazat kiadásai) beemelése megtörtént a költségvetési rendeletbe. Ezen összegből az elhelyezést és ellátást biztosító intézmények, szervezetek kerülnek támogatásra. Ebből az összegből a Pálos Károly Szociális Szolgáltató Központ és Gyermekjóléti Szolgálat intézmény részére 482 eFt összeg került támogatásként biztosításra.
* A kéményseprő ipari közszolgáltatás ellátásának támogatása címén önkormányzatunk 3.137 eFt összegben részesült. Ezen tétel a „Kéményseprő ipari közszolgáltatás (központi támogatásból)” támogatásaként szerepel az egyéb kiadási előirányzatok között.
* A feladatalapú támogatások 2025. május havi elszámolása alapján mindösszesen 62.876 eFt összegű központi támogatás csökkenést eredményezett.
* A Családok Átmeneti Otthonát igénybe vevő ellátottak száma a tervezetthez képest csökkent.
* Az igénylés alapját képező tárgyév január 31-én beíratott gyermeklétszám a 2025.év májusi mutatószám felmérés időpontjában vált tényadattá, az ebből számított elismert dolgozói létszám és a kapcsolódó bölcsődei bértámogatás összege ennek következményeként csökkent.
* A pedagógusok teljesítményértékelés alapján történő illetményemelésének finanszírozásáról szóló 1231/2025. (VI.30.) Korm. határozat alapján a „települési önkormányzatok ágazati feladatainak támogatása” jogcímhez tartozó fajlagos összeg emelésével (90.000 Ft/fő) mindösszesen 18.720 eFt összegű központi támogatás növekedés történt. Ezen összeg a pedagógus teljesítményértékelés hatálya alá tartozó foglalkoztatottak illetményemelésére használható fel, ezért az Óvodák részére biztosításra került.
* A Weöres Sándor Színház Nkft. és a Mesebolt Bábszínház központi finanszírozásáról szóló közös működtetési megállapodások, támogatói okiratok, engedményezési megállapodások alapján indokolt rendezni a költségvetési előirányzatokat.

2025. évre vonatkozóan a WSSZ Nkft. mindösszesen 347.387 eFt összegű állami támogatásban részesül, míg a Mesebolt Bábszínház mindösszesen 81.055 eFt összegű támogatásban.

A pénzügyi finanszírozás a Kulturális és Innovációs Minisztérium részéről úgy történt, hogy a támogatási összegek 2025. I. negyedévre jutó részét közvetlenül (tényleges pénzforgalmi utalással) az önkormányzatunk kapta meg. Míg a 2025. II.-IV. negyedévre jutó támogatási összegeket pedig a WSSZ Nkft. és a Mesebolt Bábszínház részére utalta ki a Minisztérium. Tehát nem önkormányzatunknál jelentenek működési célú támogatásokat államháztartáson belülről, hanem az érintett szervezeteknél.

Ezért az önkormányzatnál bevételi előirányzat csökkentésre kerül, a kiadási előirányzatok csökkentésével egyidejűleg. A költségvetési intézmény saját hatáskörű előirányzat módosítás során emeli be költségvetésébe a központi támogatás összegét, valamint a kiadási előirányzatok emelését is végrehajtja. A gazdasági társaság pedig a rá vonatkozó számviteli szabályoknak megfelelően fogja elszámolni ezen bevételt és az éves beszámolójában szerepelteti. A WSSZ Nkft. esetében ez 271.868 eFt összeget jelent, a Mesebolt Bábszínház esetében pedig 67.805 eFt-ot.

***egyenleg: -62.876 eFt***

1. A költségvetési szervek ***saját hatáskörben végrehajtható előirányzat módosítási*** kérelmet nyújtottak be. A bevételi és kiadási előirányzataik ezen módosítással összességében 391.397 eFt-tal növekedtek.

A 18 óvoda összesen 1.996 eFt intézményi működési bevételi többletet realizált. Ezen bevételek az óvodák tekintetében óvodai szolgáltatáshoz (pl. tánc és korcsolya oktatás, angol nyelvi oktatás) kapcsolódó befizetésekből származnak. A többletbevételek szakmai anyag beszerzésekre és a hozzá kapcsolódó áfa kiadásokra kerülnek felhasználásra, ezért a dologi kiadások előirányzata került megemelésre.

4 óvoda esetében pályázati pénzeszközökből, beszedett csoport pénzek összegeiből mindösszesen 1.144 eFt összegű többletbevétel keletkezett. A pályázati kiírásnak megfelelően kerültek beemelésre a kiadási előirányzatok, illetve szakmai anyag beszerzés tétele került megemelésre.

A 2024. évi maradvány elszámolásakor visszaengedélyezett és jóváhagyott összegek (30 millió Ft) felhasználása megtörtént (Aréna Óvodában redőny felszerelése, Szivárvány Óvoda udvari játék javítás, Donászy Magda Óvoda alumínium bejárati ajtó, Játéksziget Óvoda tisztasági festés, Kőrösi Óvoda kerítés építés, Vadvirág Óvoda felújítás (termek, irodák, tornaszoba), Szűrcsapó Óvoda kerítés festés, klíma berendezés, burkolás, Benczúr Óvoda kerékpártároló tető készítése, stb.)

Ennek megfelelően indokolt a személyi juttatások és járulékai maradvány előirányzatából átcsoportosítani a dologi és felhalmozási kiadások előirányzatai közé.

A Szombathelyi Köznevelési GAMESZ vonatkozásában a nem szombathelyi lakcímmel rendelkező óvodások után a vidéki önkormányzatok által befizetett étkezési hozzájárulások bevételi többlete 1.244 eFt került beemelésre a dologi kiadások (vásárolt élelmezés) előirányzatának megemelése mellett.

A személyi juttatások és járulékai, valamint a dologi kiadások előirányzatai között történő átcsoportosítást az alábbiak indokolják:

* A 2025 .évi költségvetésben személyi juttatások és járulékai tételeken tervezett, de a dologi kiadásokon kifizetésre kerülő vállalkozói díjak (közbeszerzési tanácsadós, jogi tanácsadás, energetikai feladatok, műszaki ellenőri feladatok, stb. ) átcsoportosítása.
* Bizottsági döntés alapján az intézmény a nyári napközis tábor lebonyolítására önkormányzati támogatást kapott. A ténylegesen felmerült kiadási előirányzatoknak megfelelően átcsoportosítással rendezett.

A dologi kiadások és a felhalmozási kiadások előirányzatai közötti átcsoportosítás a számviteli szabályok szerint tényleges elszámolás alapján történt. Az alábbi tételek kerültek rendezésre:

* A Szűrcsapó Óvodában saját kivitelezésű beruházásként kialakított fejlesztő szoba kiadásai.
* A Gazdag Erzsi Óvodában történt villamoshálózat tervezésének kiadása.
* Az 1 éven túl használt tárgyi eszközök (klíma, szerszámok, tetőcsomagtartó, stb. beszerzése) kiadásai.
* A Pipitér Óvoda kerítésének újjáépítése (az óvodák külső-belső bejáratainak biztonságosabbá tétele érdekében már jóváhagyott összeg).

A Mesebolt Bábszínház központi finanszírozásáról szóló közös működtetési megállapodások, támogatói okiratok, engedményezési megállapodások alapján indokolt rendezni a költségvetési előirányzatokat.

2025. évre vonatkozóan a Bábszínház mindösszesen 81.055 eFt összegű támogatásban részesül.

A pénzügyi finanszírozás a Kulturális és Innovációs Minisztérium részéről úgy történt, hogy a támogatási összegek 2025. I. negyedévre jutó részét közvetlenül (tényleges pénzforgalmi utalással) az önkormányzatunk kapta meg. Míg a 2025. II.-IV. negyedévre jutó támogatási összeget pedig az intézmény részére utalta ki a Minisztérium.

Ennek megfelelően az intézmény működési célú bevétel előirányzata és ezzel egyidejűleg a személyi juttatások és járulékok előirányzata 67.805 eFt összeggel megemelésre került.

A Savaria Szimfonikus Zenekar az EMT-ZENEMŰV-25-0032 pályázaton 212.951 e Ft működési és felhalmozási célú támogatást nyert. Megtörtént ezen összeg bevételi előirányzatának megemelése és ezzel egyidejűleg a pályázatnak megfelelő kiadásokra (előadások tiszteletdíja és járulékai, üzemeltetési anyagok beszerzése, rezsiköltség, terembérlet és eszközbérlet külső helyszínen, PR és marketing szolgáltatás, szállítási költség, szállásköltség, jogdíjak, hangaszer beszerzés, informatikai eszközök beszerzése) történő bemódosítása.

A Berzsenyi Dániel Könyvtár a „Rábavidéki mozgókönyvtári ellátásra” pályázaton 5.000 eFt-ot nyert el, melyet dokumentum beszerzésre, előadói tiszteletdíjak kifizetésére kíván felhasználni. Ezen esetben is az előirányzatok módosítása a kifizetési céloknak megfelelően megtörtént.

A Savaria Múzeum a „Duna Régió Program” című szakmai pályázaton 12.079 eFt működési célú támogatást nyert, amit a pályázati kiírásban foglaltak szerint (fogyatékkal élők integrációjával kapcsolatos kiállítások és programok szervezése) kell az intézménynek felhasználnia, ennek megfelelően történik mind a bevételi, mind pedig a kiadási előirányzatok beemelése az intézmény költségvetésébe.

A Pálos Károly Szociális Szolgáltató Központ és Gyermekjóléti Szolgálat intézményi többletbevétele mindösszesen 47.788 eFt, mely az ÁFA visszatérülésből, a kistérségi települések társulási megállapodás alapján megtérült fizetési kötelezettségeiből, a jelzőrendszeres házi segítségnyújtás ellátásához nyújtott támogatásból származik.

A többletbevételből egyrészt megemelésre kerültek a személyi juttatások előirányzata, (melyet az 1/2000. (I. 7.) SzCsM rendelet 6.§ (11) bekezdésében foglaltak szerint a munkavállalók részére előírt munkaruha biztosítására fordítanak), valamint a felhalmozási kiadások előirányzatai (beruházás 18.216 eFt, felújítás 14.572 eFt) az alábbiak szerint:

* Az intézmény 11 telephelyére az elhasználódott tárgyi eszközök pótlása szakmai egységek igénylése szerint (pl.: Domonkos utcai egység elhasználódott konyhabútorának cseréje), a házi segítségnyújtásban dolgozók részére kerékpárok beszerzése, illetve Családok átmeneti Otthonában a hibás kamera cseréje.
* A Széll Kálmán u. 4. szám alatti ingatlannál térkőburkolás és fedett beálló készítése, elbontott műhely tetőszerkezetének felújítása, cseréje (szakértői vélemény alapján).
* A Domonkos utca 5.sz. alatti épület fűtési rendszerének korszerűsítése.

Az Egészségügyi és Kulturális GESZ működési célú előirányzatának 14.565 eFt-tal történő módosítását részben az egészségügyi alapellátás háziorvosi praxisaival kapcsolatos NEAK támogatás év közbeni változása, másrészről a betegirányító szolgálatok bértámogatásának év közben történt kedvező alakulása indokolja. A NEAK támogatások szakmai jogszabályok alapján a személyi juttatások és járulékai előirányzatára, valamint a dologi kiadások előirányzatára került módosításra.

Az intézmény előirányzatok közötti átcsoportosítást is végrehajtott, mégpedig a háziorvosi rendelők akadálymentesítése kapcsán a dologi és felújítási kiadások között 5.450 eFt előirányzat módosítás indokolt.

Az egészségügyi szolgáltatások nyújtásához szükséges szakmai minimumfeltelekről szóló 60/2003. (X.20.) ESZCSM rendeletben meghatározott mindennapi működéshez szükséges eszközbeszerzések (csecsemőmérleg, hallásvizsgáló készülék, számítógép, vizsgálóágy stb.) a tényleges számviteli elszámolásnak megfelelően a dologi kiadásokról a beruházási kiadásokra történt átcsoportosítással kerültek rendezésre.

Az Egyesített Bölcsődei Intézmény 7.633 e Ft összegű többletbevételt realizált, ami a munkaerőpiacra újonnan belépők (20 fő) után szociális hozzájárulási adó kedvezménye, illetve a nyári diákmunka bértámogatása. Ezen összeggel a személyi juttatások és a dologi kiadások előirányzatai kerültek megemelésre (tanulók munkaruha költségtérítésére, orvosi vizsgálat költségeire, szakmai anyag beszerzésre, stb.).

A Polgármesteri Hivatal „Intézményi működési bevétel”-ként összesen 2.459 eFt összegű többletbevételt realizált (ebrendészeti szolgáltatáshoz, gépjármű bérbeadáshoz és tetőantenna bérletéhez kapcsolódóan). A többletbevételek a dologi kiadásokra kerültek beemelésre.

A „Működési célú támogatások államháztartáson belülről” bevételi előirányzat összege összesen 3.179 eFt-al növekedett, egyrészt a mezőőri szolgálat működéséhez kapott támogatás összegével, másrészt a nyári diákmunka bérmegtérítésének összegével növekedett. A bevételi többlet a támogatások elszámolási rendjének megfelelő kiadási előirányzatokra került beemelésre.

A beruházási kiadások előirányzat – az elért dologi kiadások megtakarítása mellett - 12.500 eFt-al került megemelésre, mely a hivatali gépjármű beszerzéséhez nyújt fedezetet.

***b) egyenleg: 0 eFt***

1. ***A*** ***működési és felhalmozási célú államháztartáson belülről kapott támogatások, és a működési és felhalmozási célú átvett pénzeszközök bevételei*** jellegéből adódóan meghatározott célú kiadások teljesítésének fedezetéül szolgálnak. A működési célú bevételi előirányzat 4.000 eFt összeggel, a felhalmozási célú bevételi előirányzat pedig 800 eFt összeggel növekedett:

* Az iSi Automotive Hungary Kft. támogatása 839 eFt - a „Savaria Karnevál megrendezése, kulturális rendezvények, fesztíválok megrendezése” előirányzat került megemelésre.
* A Bloomsday fesztivál támogatása 161 eFt – az „egyéb kiadások (Bloomsday fesztivál költségei) előirányzat került megemelésre.
* Az Alpok Energia Kereskedelmi és Szolgáltató Kft. támogatása 3.000 eFt - a „Savaria Karnevál megrendezése, kulturális rendezvények, fesztíválok megrendezése” előirányzat került megemelésre.
* A Széll K. u. 51. sz. alatti átjáróban a térfigyelő kamera telepítéséhez, beszerzéséhez négy társasház hozzájárult, összesen 800 eFt összeggel. Ezen összeg a „Felhalmozási kiadások – informatikai fejlesztések - Széll K. u. 51. térfigyelő kamera telepítése” tételre került beemelésre.

***c)egyenleg: 0 eFt***

***d) A*** ***működéshez és felhalmozáshoz kapcsolódó, valamint a finanszírozási műveletek előirányzata*** –mindösszesen 1.073.338 eFt összeggel növekedett.

* A „Köztemetés költségeinek megtérítéséből”, és a „Köztemetés költségeinek megtérülés más önkormányzattól” származó többletek a „Segély önkormányzati támogatásból” tételre kerültek beemelésre mindösszesen 4.485 eFt összegben.
* A Közösségi Bérlakás Rendszer működéséhez kapcsolódó lakbér bevétel összege, mely 16.686 eFt beemelésre került a Közösségi Bérlakás Rendszer kiadási előirányzatára.
* A 2025. évi I – VIII. havi teljesítési adatok alapján a „Vásárok bevétele” és a „Vásárokhoz kapcsolódó közterület foglalási díjbevétel” tételek többlete mindösszesen 1.659 eFt. Ezen összeggel megemelésre került a „Vásárok, rendezvények, karácsonyi díszkivilágítás” költségvetési tétel kiadási előirányzata.
* A hulladékról szóló 2012. évi CLXXXV. törvény alapján az önkormányzatunk a hulladékgazdálkodási feladatok ellátásához kapcsolódó önkormányzatot megillető pénzügyi juttatásban részesül. Az I-VIII. havi teljesítési adatok alapján a többletbevétel összege 301.931 eFt. Ugyanakkor ezen időszakban az önkormányzatunknak „hulladékkezelési díj” címén 92.470 eFt összegű fizetési kötelezettsége is keletkezett.
* A „Biztosító térítése, egyéb kártérítés, kötbér” tételsoron 1.056 eFt összegű többletbevétel került beemelésre. Ezen összegből közvilágítási kandeláberek helyreállítása történt meg, így az „Út-híd fenntartási kiadások - Közvilágítási elemek karbantartása, kiegészítése” tételsor előirányzata került megemelésre.
* A 6842/1/A/11 helyrajzi szám alatt lévő garázs ingatlan csereszerződéséről szóló dokumentum alapján mind a vagyongazdálkodási bevételek és az ingatlancseréből származó áfa bevétel, mind pedig a vagyongazdálkodási kiadások előirányzata közé beemelésre került az ingatlan csere ügylet értéke 5.499 eFt összegben.
* A finanszírozási műveletek bevételi és kiadási előirányzata között a 2025. évi költségvetési támogatási előleg 739.522eFt összegének elszámolása az államháztartási, könyvvezetési szabályoknak megfelelően történt meg.

***d)egyenleg: +209.461 eFt***

1. ***Szombathely Megyei Jogú Város Önkormányzata 2025. évi költségvetésről szóló 4/2025. (II.28.) számúrendelet 10. § (4) bekezdésében foglaltak alapján történt polgármesteri rendelkezések:***

|  |  |
| --- | --- |
| **Költségvetési előirányzat megnevezése** | **Összeg (ezer forintban)** |
| Önkormányzati felhalmozási kiadások - Sárdi-éri iparterületen megvalósuló útfejlesztéshez kapcsolódó ingatlan kisajátítás kiadásai | +12.600 |
| Egyéb, más ágazathoz nem sorolható intézmények és feladatok kiadásai – Egyéb kiadások | -1.000 |
| Egyéb, más ágazathoz nem sorolható intézmények és feladatok kiadásai – Önkormányzat működéséhez kapcsolódó, jogszabályon alapuló kiadások, egyéb kiadások | -11.600 |
| Szombathelyi Köznevelési GAMESZ - | +1.020 |
| Egységes ügyiratkezelő szoftver az önkormányzat által működtetett intézményekben | -219 |
| Internet alapú városi hálózat | -79 |
| Ekata rendszer havi díj | -184 |
| Integrált pénzügyi rendszer üzemeltetés az intézményekben | -370 |
| VDKSZ működtetés | -84 |
| Szombathelypont működtetés | -84 |
| Oktatási ágazat kiadásai – Fonyódi gyermektábor | +800 |
| Szociális ágazat kiadásai – Segély önkormányzati támogatásból | -800 |
| Tartalék - városi cégek, intézmények, szolgáltatások működésére | -85.000 |
| Sport ágazat kiadásai - FALCO KC Kft. támogatása | +85.000 |
| Tartalék - városi cégek, intézmények, szolgáltatások működésére | -100.000 |
| VASIVÍZ ZRt.- Szombathelyi Fedett Uszoda és Termálfürdő működési támogatása | +100.000 |
| Egyéb, más ágazathoz nem sorolható intézmények és feladatok kiadásai – Tervezések hatósági díja lejáró engedélyekhez, egyéb díjak | -9.132 |
| Egyéb, más ágazathoz nem sorolható intézmények és feladatok kiadásai – Településrendezési terv felülvizsgálata | +9.132 |
| Tartalék - városi cégek, intézmények, szolgáltatások működésére | -10.000 |
| HVSE támogatása | +10.000 |
| Tartalék - városi cégek, intézmények, szolgáltatások működésére | -40.000 |
| Haladás 1919 Kft. támogatás | +40.000 |
| Egyéb, más ágazathoz nem sorolható intézmények és feladatok kiadásai – Egyéb kiadások | -1.205 |
| Önkormányzati felhalmozási kiadások – Informatikai fejlesztések – Széll K. u. 51. térfigyelő kamera telepítése | +1.205 |

***e)egyenleg: 0 eFt***

***f) Ágazati kiadásokból, polgármesteri keretből történt átcsoportosítások:***

* A Szociális és Lakás Bizottság ***168/2025. (VI.18.) SzLB. határozata*** alapján a „Segély önkormányzati támogatás” tételsorról 400 eFt átcsoportosításra került a „Szalázi Rendház Szombathely támogatása (nyári napközis tábor) tételsorra.
* A Szociális és Lakás Bizottság ***194/2025. (VII.16.) SzLB. határozata*** alapján a „Lakás bérleti díj támogatás” tételsorról 1.000 eFt átcsoportosításra került a „Közösségi Bérlakás Rendszert népszerűsítő kampány” tételsorra.
* A Szociális és Lakás Bizottság ***224/2025. (VIII.27.) SzLB. határozata*** alapján a „Segély önkormányzati támogatás” tételsorról 450 eFt átcsoportosításra került a „Hátrányos Helyzetű Roma Fiatalokat Támogató Közhasznú Egyesület - iskolakezdési támogatás lebonyolítására” tételsorra.

1. ***egyenleg: 0 eFt***

***g) Egyéb átcsoportosítások:***

Az átcsoportosítás keretében egyenleget nem érintő változások kerültek végrehajtásra, melyet szakmai indokok támasztanak alá, továbbá technikai jellegűek.

* A nyári szünetben történt étkeztetések elszámolásai alapján a „Szünidei gyermekétkeztetés” tételsorról 3.763 eFt összegű előirányzat átcsoportosításra került a feladatot ellátó Pálos Károly Szociális Szolgáltató Központ és Gyermekjóléti Szolgálat intézmény költségvetésébe.
* A Városi Pedagógusnap lebonyolításában a Szombathelyi Hétszínvirág Óvoda is közreműködött, ezért 100 eFt támogatásban részesült, mely a „Városi pedagógus nap, tanévnyitó ünnepség” tételsorról került átcsoportosításra az intézmény költségvetésébe.
* A számviteli szabályok szerint a felhalmozási jellegű kiadásokhoz kapcsolódó fordított áfa tételek összegei átcsoportosításra kerültek a működési és felhalmozási jellegű tételek önálló költségvetési tételéről a hozzá tartozó fordított áfa tételsorra mindösszesen 3.615 eFt összegben.

***g) egyenleg: 0 eFt***

***I.Az utólagos tudomásul vételt jelentő tételek a) – g) egyenlege: +146.585 eFt***

**II.Közgyűlési határozatok alapján biztosított tételek**

* A ***187/2025. (VI.19.) Kgy. sz. határozatban*** foglaltakhoz kapcsolódóan a Versenyképes Járások Program keretében a Közigazgatási és területfejlesztési Minisztériumtól kapott értesítés alapján az alábbi bevételek kerülnek beemelésre jelen rendelet módosításban.
* Közösségi közlekedés fejlesztése és fenntartása 85.612 eFt
* Minőségi közétkeztetés biztosítása 64.388 eFt
* Szombathelyi Fedett Uszoda és Termálfürdő fejlesztése és fenntartása 100.000 eFt.

Ezen bevételekkel szemben egyúttal szükséges rendezni a kiadási előirányzatokat, mely azt jelenti, hogy a 2025. évi eredeti költségvetési rendeletben tartalékba helyezett összegek felszabadításra kerülnek, a két közgyűlés között eltelt időszakban polgármesteri rendelkezések végrehajtásra kerülnek és a tényleges kiadási előirányzatok pedig megemelésre kerülnek.

A fentiekben ismertetett tételek összevont egyenlege +180.000 eFt.

***(egyenleg: +180.000 eFt)***

* A ***206/2025. (VI.19.) Kgy.sz. határozatban*** foglaltak alapján 17.500 eFt összeg biztosításra került aszerint, hogy a „Parkfenntartás - SZOMPARK Kft.” tételen, a Szombathelyi Parkfenntartási Kft. alkalmazottjainak egyszeri bérkiegészítése érdekében.

***(egyenleg: -17.500 eFt)***

* A ***209/2025. (VI.19.) Kgy.sz. határozat*** alapján a Pap árok állapotának javításához, befogadóképességének növeléséhez, mederkotráshoz szükséges 40.000 eFt összegű költségvetési forrás biztosításra került.

***(egyenleg: -40.000 eFt)***

* A ***190/2024. (IX.26.) Kgy.sz. határozat alapján*** az INTERREG VI-A AT-HU program - Közös drogprevenciós képzési program kialakítása és megvalósítása az osztrák-magyar határtérségben projekt bevételi és kiadási előirányzata (35.735 eFt) a támogatási szerződésben foglaltak szerint a költségvetésbe beemelésre került jelen rendeletmódosításban.

***(egyenleg: 0 eFt)***

* A ***172/2025. (V.29.) Kgy.sz. határozat alapján*** a Margaréta Óvodában végrehajtott 1 fő óvodapedagógus határozatlan idejű státuszának elfogadása mellett a 2025. évre szükséges bér- és járulékköltség fedezete is biztosításra került 3.690 eFt összegben.

***(egyenleg: -3.690 eFt)***

* ***A 104/2024. (IV.25.) Kgy.sz. határozat, a 187/2024. (IX.26.) Kgy.sz. határozat, a 328-333/2024. (XI.28) Kgy.sz. határozatok*** alapján, a támogatási szerződésekben foglaltak szerint az alábbi TOP PLUSZ projektek bevételi és kiadási előirányzatai kerültek beemelésre jelen rendelet módosításban.

|  |  |
| --- | --- |
| Projekt megnevezése | Összeg (e Ft) |
| TOP – PLUSZ -3.4.1-23-SH1-2024-00001 – Szociális alapszolgáltatások fejlesztése | 647.071 |
| TOP – PLUSZ -6.2.1-23-SH1-2024-00001 – Sárdi-éri iparterület fejlesztése, kivezető út építése | 194.065 |
| TOP – PLUSZ -3.4.1-23-SH1-2024-00002 – Egészségügyi alapellátás fejlesztése | 544.045 |
| TOP – PLUSZ -3.4.1-23-SH1-2024-00006 – Gyermekjóléti és szociális alapszolgáltatások fejlesztése | 194.800 |
| TOP – PLUSZ -3.4.1-23-SH1-2024-00005 – Óvoda fejlesztések Szombathelyen | 358.920 |
| TOP – PLUSZ -3.4.1-23-SH1-2024-00004 – Szociális alapszolgáltatások minőségi fejlesztése | 109.473 |
| TOP – PLUSZ -1.3.2-23-SH1-2025-00013 – Közúti infrastruktúra fejlesztése | 460.184 |
| TOP – PLUSZ -1.3.2-23-SH1-2025-00010 – Belterületi utak korszerűsítése | 474.062 |
| TOP – PLUSZ -1.3.2-23-SH1-2025-00002 – Kerékpárosbarát fejlesztések a déli városrészen | 449.186 |
| TOP – PLUSZ -1.3.2-23-SH1-2025-00004 – Hunyadi út felújítása Szombathelyen I.ütem | 423.301 |
| TOP – PLUSZ -3.4.1-23-SH1-2024-00003 – Bölcsődék fejlesztése Szombathelyen | 225.150 |
| TOP – PLUSZ -1.3.2-23-SH1-2025-00001 – Parkolási infrastruktúra- és zöldfejlesztés a Derkovits városrészen | 393.968 |
| TOP – PLUSZ -1.3.2-23-SH1-2025-00008 –Hunyadi utca felújítása Szombathelyen II. ütem | 514.871 |
| TOP – PLUSZ -1.3.2-23-SH1-2025-00012 –Belterületi úthálózat fejlesztése | 589.110 |
| TOP – PLUSZ -1.3.2-23-SH1-2025-00011 –Markusovszky L. u. felújítása | 662.601 |
| **Mindösszesen** | **6.240.807** |

***(egyenleg: 0 eFt)***

1. ***A közgyűlési határozatok alapján biztosított tételek összevont egyenlege: +118.810 eFt***
2. **Közgyűlési döntést igénylő többletkiadások**

|  |  |  |
| --- | --- | --- |
| **Sorszám** | **Megnevezés** | **Összeg (ezer forintban)** |
| **1.** | Sport nagyrendezvények | 26.000 |
| **2.** | EBI - Meseház Bölcsőde melegvíz-ellátási rendszer korszerűsítése | 3.163 |
| **3.** | Kulturális és Civil Alap | 6.000 |
| **4.** | Önkormányzat működéséhez kapcsolódó, jogszabályon alapuló kiadások, egyéb kiadások – vagyongazdálkodási kiadások | 1.500 |
| **5.** | Szombathelyi Szabadidősport rendezvények | 6.500 |
| **6.** | Szombathelypont működtetés | 1.000 |
|  | **ÖSSZESEN** | **44.163** |

***III. Közgyűlési döntést igénylő többletkiadások egyenlege: -44.163 eFt***

1. **Pénzügyi egyensúly**

|  |  |
| --- | --- |
| **Megnevezés** | **Összeg (ezer forintban)** |
| 1. Az utólagos tudomásul vételt jelentő tételek | + 146.585 |
| 1. A közgyűlési határozatok alapján biztosított tételek | + 118.810 |
| 1. Közgyűlési döntést igénylő többletkiadások | -44.163 |
| **Összesen** | **+221.232** |

Jelen rendelet módosításban a forrás biztosítását igénylő tételek és a rendelkezésre álló szabad többlet források egyenlege + 221.232 eFt. Ezen összeg tartalékba helyezésére került sor.

1. **Létszám előirányzat**

Az államháztartásról szóló 2011. évi CXCV. törvény 2025. év május havi módosítását követően az Áht. 23. § (2) bekezdésének j) pontja a következőkről rendelkezik:

„A helyi önkormányzat költségvetése tartalmazza………

j)  a helyi önkormányzat és az általa alapított költségvetési szervek – önkormányzati szinten összesített és a helyi önkormányzat által irányított költségvetési szervek szerinti tételes megbontásban a – költségvetési évre vonatkozó, jogviszonyonkénti tervezett létszámadatait.”

Önkormányzatunk költségvetési rendelete eddig is tartalmazott létszám előirányzatokat függetlenül a jogszabályi rendelkezéstől, azonban jelen költségvetési rendelet módosításban az eddigi szakmai és intézmény üzemeltetési létszám részletezettsége helyett a jogszabályi előírást – jogviszonyonkénti létszámadatok – kell alkalmazni.

Továbbá végrehajtásra került a 172/2025. (V.29.) kgy.sz. határozat mely alapján a Margaréta Óvodában 1 fő óvodapedagógus státusz határozott időről határozatlan időre került megállapításra. Az intézmény mindösszesen létszám előirányzata változatlan maradt.

A Közgyűlés a költségvetési szervek 2025. évi létszámkeretét 1.487 főben határozza meg, mely az előző rendeletmódosításhoz viszonyítva változatlan. Viszont az új szabályozásnak megfelelően be kellett emelni az önkormányzati választott tisztségviselők létszám előirányzatát, mely 18 főben került meghatározásra.